
Č.: HSa – 465/2026-3





RÁMCOVÁ DOHODA 
uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“) a podľa § 269 ods. 2 zákona č. 513/1991 Zb. Obchodný zákonník v znení neskorších predpisov
(ďalej len „zmluva“)


Článok I.
Zmluvné strany



Predávajúci	:	
Sídlo/adresa                            
Zastúpený	:	
IČO	:	
IČ DPH	:	
Bankové spojenie	:	
Číslo účtu- IBAN	:	
Zapísaný v  


(ďalej  len „ predávajúci“)

a

Kupujúci	:	  Slovenská republika - Ministerstvo obrany Slovenskej republiky
Sídlo/adresa		  Námestie generála Viesta 2, 832 47 Bratislava
Zastúpený	:	  Mgr. Ján KŠIŇAN – riaditeľ Hospodárskej správy MO SR
                                                 na základe plnomocenstva podpredsedu vlády a ministra obrany
                                                 Slovenskej republiky č.KaMO-14/2025-216 zo dňa 14.11.2025
Bankové spojenie	:	  Štátna pokladnica Bratislava
Číslo účtu - IBAN	:	  SK31 8180 0000 0070 0017 1557
IČO	:	  30 845 572
Vybavuje	:	  Ing. Ľuboš SZITAS
Telefón	:	  0903 824 024, 0960 330 840
e-mail	:	  lubos.szitas@mil.sk

( ďalej len „ kupujúci“ )


( ďalej len „zmluvné strany“ )




Úvodné ustanovenia

1.1 Ministerstvo obrany Slovenskej republiky ako verejný obstarávateľ podľa § 7 ods. 1 písm. a) zákona   č. 343/2015 Z. z. zriadilo dynamický nákupný systém s názvom: Potraviny na zabezpečenie stravovania DNS.

Článok II.
Predmet rámcovej dohody

2.1.	Predmetom tejto rámcovej dohody (ďalej len „dohoda“) je určenie podmienok zadávania zákaziek počas platnosti a účinnosti tejto dohody na kúpu a dodanie tovaru, ktorým sú „Mrazené potraviny“ (ďalej len „tovar“) bližšie špecifikovaných v prílohe č. 2 k tejto dohode – „Opis predmetu zákazky“, ktorá tvorí neoddeliteľnú súčasť tejto dohody (ďalej len „príloha č. 2“). 
2.2.	Zákazkou sa na účely tejto dohody rozumie písomne akceptovaná objednávka (ďalej len „akceptovaná objednávka“), ktorej predmetom je kúpa a dodanie tovaru v súlade s podmienkami tejto dohody. Spôsob zadania objednávky a jej akceptácia sú uvedené v čl. IV. tejto dohody. Akceptovaná objednávka je pre účely tejto dohody čiastkovou  kúpnou zmluvou na plnenie. Súčasťou  akceptovanej objednávky sú príslušné zmluvné podmienky  tejto dohody.
2.3.	Predávajúci sa zaväzuje na základe akceptovaných objednávok a v súlade s podmienkami tejto dohody dodať kupujúcemu tovar určený čo do množstva a druhu, previesť na neho vlastnícke právo k  tomuto tovaru  a  kupujúci sa zaväzuje za riadne dodaný tovar zaplatiť predávajúcemu kúpnu cenu v súlade s čl. III tejto dohody.
2.4.	Predávajúci nemá právny nárok na zadávanie objednávok na dodanie tovaru na základe tejto dohody. Zadávanie objednávok  zo strany kupujúceho bude limitované aktuálnymi potrebami kupujúceho a výškou vyčleneného finančného limitu kupujúceho uvedeného v bode 3.2 tejto dohody. Predávajúcemu nevznikajú žiadne finančné nároky vrátane náhrady škody z dôvodu nezadania objednávok v akomkoľvek rozsahu predpokladaného množstva tovaru.
2.5.	Predpokladané množstvo tovaru počas platnosti a účinnosti tejto dohody je uvedené v prílohe č. 2 k tejto dohode. 

Článok III.
Cena tovaru

3.1.	Kupujúci za predávajúceho riadne dodaný, odovzdaný a kupujúcim prevzatý tovar, podľa podmienok dohodnutých v tejto zmluve, zaplatí predávajúcemu cenu podľa tohto článku zmluvy.
3.2. 	Maximálna cena celkom za tovar je:

                                           .................................. € bez DPH     a ...........................€ s DPH
                    (slovom................................................................; ...........................................................................)

3.3. 	Ceny sú stanovené dohodou zmluvných strán ako maximálne ceny v súlade so zákonom NR SR 
č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a vychádzajú z ponuky predávajúceho predloženej do predmetnej zákazky.
3.4. 	Ceny jednotlivých položiek tovaru sú uvedené v štruktúrovanom rozpočte ceny – cenníku (ďalej aj ako „cenník“), ktorý tvorí prílohu č. 3 tejto zmluvy. 
3.5. 	Jednotkové ceny položiek tovaru sú uvedené bez DPH aj s DPH, obsahujú všetky náklady predávajúceho, vrátane dodávky na miesto dodania, príslušnej spotrebnej dane a iných platieb, vyberaných v rámci uplatňovania nesadzobných opatrení, ustanovených osobitnými predpismi. Sadzba DPH bude účtovaná v súlade so všeobecne záväznými právnymi predpismi platnými na území SR v čase fakturácie.
3.6.	Zmluvné strany sa dohodli, že cenu za tovar uvedenú v prílohe č. 1 tejto zmluvy je možné meniť iba v prípade zmeny sadzby DPH počas trvania zmluvy a v prípade splnenia podmienok stanovených v príslušných všeobecne záväzných právnych predpisoch vrátane ustanovenia § 18 zákona č. 343/2015 Z. z. o verejnom obstarávaní v znení neskorších predpisov.
 
Článok IV.
Podmienky dodávky a odberu tovaru

0. Predávajúci bude dodávať kupujúcemu a kupujúci bude od predávajúceho odoberať po dobu trvania tejto zmluvy tovar uvedený v čl. II. tejto zmluvy. Konkrétne množstvo a druh tovaru si zmluvné strany dohodnú na základe písomných objednávok. 
0. Objednávky môžu byť predávajúcim realizované bezprostredne odo dňa nadobudnutia účinnosti tejto zmluvy. 
0. Predávajúci sa zaväzuje dodávať  tovar  do miesta dodania najneskôr do 24 hodín do 6:00 hod. odo dňa doručenia objednávky predávajúcemu.
0. Konkrétnu dodávku tovaru budú zmluvné strany realizovať tak, že predávajúci dodá tovar s originálom a dvomi kópiami dodacích listov, z ktorých jednu kópiu kupujúci predávajúcemu, po odkontrolovaní dodaného sortimentu, množstva, ceny a kvality tovaru, potvrdí. Dodací list bude tvoriť súčasť faktúry. V prípade ak to fakturačný systém predávajúceho neumožňuje, kupujúci akceptuje ak faktúra zároveň slúži ako dodací list. 
0. Predávajúci bude prevádzať na kupujúceho vlastnícke práva k tovaru, dodanému na základe objednávky a kupujúci sa zaväzuje uhradiť predávajúcemu cenu, dohodnutú s predávajúcim a uvedenú a potvrdenú na dodacom liste a vystavenej faktúre, v súlade s touto zmluvou.
0. Predávajúci sa zaväzuje odovzdať kupujúcemu objednaný tovar v bezchybnom stave, v stanovenej lehote, na miesto, určené v tejto zmluve, v množstvách požadovaných v písomnej objednávke. Predávajúci je podľa tejto zmluvy povinný uvádzať záručné lehoty pre každý dodaný tovar v dodacích listoch alebo priamo na výrobkoch (tovare) tak, aby bolo možné odkontrolovať dodržiavanie neprekročenia prvej tretiny doby spotreby v čase dodania. Pri dodaní objednaného tovaru predávajúci odovzdá dodací list, so všetkými potrebnými náležitosťami, ktorý po ukončení prevzatia objednaného tovaru podpíše zástupca kupujúceho i predávajúceho. Pri plnení tejto zmluvy sa predávajúci zaväzuje dodržiavať príslušné všeobecne záväzné právne predpisy platné na území SR, hygienické a technické normy.
0. Predávajúci  zodpovedá za kvalitu tovaru, ktorá  musí  byť v súlade so zákonom NR SR č. 152/1995 
Z. z. o potravinách v znení neskorších predpisov a s ostatnými všeobecne záväznými právnymi predpismi platnými na území SR. V prípade porušenia všeobecne záväzných právnych predpisov platných na území, týkajúcich sa zabezpečenia bezpečnosti potravín zo strany predávajúceho a prípadného zistenia tohto porušenia zo strany kontrolného orgánu, preberá predávajúci na seba všetky náklady, súvisiace s prípadným sankčným postihom kupujúceho kontrolným orgánom.
0. Predávajúci vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z., pokiaľ sa ho povinnosť zápisu do registra partnerov verejného sektora týka.
0. Predávajúci prehlasuje, že je držiteľom nasledovných dokladov a dokumentov, ktoré predložil pred podpísaním tejto zmluvy:
1. platné potvrdenie Štátnej veterinárnej a potravinovej správy SR ( ŠVPS SR), prípadne Regionálnej veterinárnej a potravinovej správy Slovenskej republiky, o zapísaní prevádzkarne uchádzača do zoznamu ŠVPS SR, preukazujúci súhlas štátneho orgánu so skladovaním a distribúciou potravín, že prevádzka uchádzača vyhovuje podmienkam a legislatíve platnej v EÚ,
1. platné potvrdenie o hygienickej spôsobilosti dopravného prostriedku na prepravu potravín a surovín v zmysle potravinového kódexu SR. V prípade, ak dodávku tovaru sa bude vykonávať na základe zmluvného vzťahu s dopravcom, uchádzač predloží uzavretú zmluvu s dopravcom a potvrdenie hygienickej spôsobilosti na motorové vozidlá, ktoré sú spôsobilé na prepravu predmetu zákazky. 
                                                                             
Článok V.
Dodacie podmienky a zodpovednosť za vady 

0. Miesto dodania a prevzatia tovaru je Ministerstvo obrany SR, Hospodárska správa, Námestie gen. Viesta 2, sklad potravín /budova č.111/ Bratislava.
0. Dopravu tovaru na miesto určené v tejto zmluve zabezpečuje na vlastné náklady predávajúci.
0. Kupujúci je pri prevzatí tovaru povinný prekontrolovať jeho úplnosť, kompletnosť, balenie, a svojim podpisom na dodacom liste túto skutočnosť potvrdiť. Dátum minimálnej trvanlivosti dodávaných tovarov bude uvedený v dodacích listoch, pokiaľ sa zmluvné strany nedohodnú inak. V prípade akýchkoľvek vád tovaru resp. nesúladu dodávky s údajmi na dodacom liste, je kupujúci povinný túto skutočnosť ihneď pri preberaní tovaru u predávajúceho reklamovať a uviesť nedostatky na dodacom liste. Ich akceptovanie predávajúci potvrdí na dodacom liste svojim podpisom. Bezchybnosť dodávky potvrdzuje kupujúci predávajúcemu podpisom dodacieho listu.
0. Vlastnícke právo k dodanému tovaru prechádza na kupujúceho dňom jeho dodania a prevzatia podpisom dodacieho listu.
0.  Nebezpečenstvo škody na tovare prechádza na kupujúceho splnením podmienky podľa bodu 5.5 tohto článku. 
0. Ak pri prevzatí tovaru zistí kupujúci, že ide o nekompletnú dodávku tovaru, nezodpovedajúceho dohodnutej kvalite, resp. neoznačeného a poškodeného a túto skutočnosť potvrdí na dodacom liste aj predávajúci, predávajúci je povinný do 2 dní dodaný tovar na vlastné náklady vymeniť, ak sa zmluvné strany nedohodnú inak.
0. Ak je kupujúci v omeškaní s prevzatím tovaru, musí predávajúci urobiť opatrenia primerané okolnostiam na uchovanie tovaru. V prípade, ak by takýmto uchovaním tovaru vznikli predávajúcemu náklady, kupujúci sa zaväzuje zaplatiť predávajúcemu úhradu primeraných nákladov, ktoré mu pritom vznikli.
0. Kontaktnou osobou predávajúceho je ..........................., číslo mob. telefónu: .......................... 
e-mail:.....................; 
Predávajúci prijíma objednávky na adrese ..................................................................................., 
resp. na e-mailovej adrese..................................... 
0. Kontaktnou osobou kupujúceho je:
Ing. Ľuboš SZITAS,  0903 824 024, 0960 330 840,   lubos.szitas@mil.sk
Marián  HAMBALKO, 0903 824 188, 0960 303 843, marian.hambalko@mil.sk

Článok VI.
Platobné podmienky, fakturácia 

0. Cenu podľa článku III. tejto zmluvy preplatí kupujúci na základe faktúry, vystavenej predávajúcim v súlade s článkom III. tejto zmluvy, po vykonaní kontroly poverenými pracovníkmi kupujúceho, v súlade so všeobecne záväznými právnymi predpismi platnými na území SR.
0. Kupujúci uhradí predávajúcemu cenu, uvedenú vo faktúre s DPH, ktorej súčasťou bude kupujúcim potvrdený dodací list, najneskôr do 30 dní odo dňa jej doručenia kupujúcemu v prípade, že faktúra za potraviny bude odberateľovi doručená do 10 dní odo dňa dodania potravín  a do 20 dní odo dňa dodania potraviny, ak je faktúra za potravinu doručená odberateľovi po 10 dňoch odo dňa dodania potraviny. V prípade pochybnosti považujú zmluvné strany faktúru (daňový doklad) za doručenú na tretí deň po jeho odoslaní predávajúcim, o čom predávajúci predloží potvrdenie.
0. Úhrada ceny za tovar sa uskutoční po prebratí tovaru kupujúcim, formou prevodu na bankový účet predávajúceho uvedený v záhlaví tejto zmluvy v časti predávajúci. Faktúra sa považuje za uhradenú dňom odpísania finančných prostriedkov z účtu kupujúceho.
0. Kupujúci neposkytne predávajúcemu preddavky ani zálohy.
0. Faktúra musí spĺňať náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.

Článok VII.
Záruky a nároky z vád tovaru

0. Predávajúci prehlasuje, že objednané tovary nesmú v čase dodávky prekročiť prvú tretinu doby spotreby. Dodaný tovar bude od dátumu dodania po dobu vyznačenú na dodacom liste ako minimálna doba trvanlivosti spôsobilý na obvyklé účely. Predávajúci poskytuje kupujúcemu na dodaný tovar záruku v zmysle bodu 4.6. tejto zmluvy, minimálne do uplynutia doby spotreby pre príslušnú tovarovú položku. Náklady na dopravu, súvisiace s reklamovaním tovaru znáša predávajúci v plnom rozsahu.
0. Zmluvné strany sa pri zodpovednosti za vady tovaru a nárokov z nich vyplývajúcich budú riadiť § 422 a nasl. Obchodného zákonníka.
0. Kupujúci je povinný reklamovať vady dodaného tovaru písomne (e-mailom) do 24 hodín od zistenia vady tovaru okrem zjavných vád, t. j. množstva, druhu a viditeľného poškodenia, ktoré je povinný reklamovať písomne ihneď pri prevzatí tovaru.
0. Predávajúci zabezpečí v záručnej dobe bezplatné odstránenie všetkých vád, ktoré sú predmetom záruky, výmenou za bezchybný tovar. Predávajúci má povinnosť dodať náhradný tovar alebo chýbajúci tovar bezodkladne, najneskôr do 48 hodín od okamihu uplatnenia zodpovednosti za vady alebo podľa písomnej dohody zmluvných strán.
0. Záruka sa nevzťahuje na vady, ktoré boli spôsobené zástupcami kupujúceho – neodbornou manipuláciou, nedodržaním prevádzkových podmienok, živelnou pohromou alebo iným spôsobom, než obvyklým zaobchádzaním.


Článok VIII.
Náhrada škody

8.1. V prípade, že niektorá zo zmluvných strán spôsobí druhej zmluvnej strane škodu, môže oprávnená (poškodená) strana požiadať o náhradu škody, ktorá jej vznikla. Za škodu sa nepovažujú prípady podľa článku XI. tejto zmluvy, ani neodobratie celého predpokladaného množstva tovaru kupujúcim v súlade s bodom 5.6. tejto zmluvy.
Úplná alebo čiastočná zodpovednosť zmluvnej strany je vylúčená v prípade zásahu vyššej moci. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä: vojna, mobilizácia, povstanie, živelné pohromy, požiare, embargo, karantény.


Článok IX.
Subdodávatelia

0. Predávajúci nemá v úmysle zadať podiel zákazky subdodávateľom, resp. v čase uzavretia tejto rámcovej dohody mu subdodávatelia nie sú známi. 
0. Pre účely tejto rámcovej dohody sa subdodávateľom rozumie taký hospodársky subjekt, ktorý uzavrel alebo uzavrie s predávajúcim písomnú odplatnú zmluvu na plnenie určitej časti zákazky, t. j. za subdodávateľa je považovaný ten, kto sa priamo bude podieľať na plnení rámcovej dohody, t. j. hospodársky subjekt bude plniť časť záväzku zhotoviteľa a to na základe zmluvy so subdodávateľom.
0. V prípade, ak sa predávajúci počas platnosti a účinnosti tejto rámcovej dohody rozhodne zadať časť zákazky subdodávateľom, bude povinný bezodkladne písomne oznámiť kupujúcemu najneskôr 10 pracovných dní pred dňom, kedy má subdodávateľ začať realizovať časť plnenia podľa tejto rámcovej dohody nasledovné údaje:
2. podiel zákazky, ktorý má v úmysle zadať navrhovanému subdodávateľovi,
2. predmet subdodávky,
2. informácie o navrhovanom subdodávateľovi v rozsahu obchodné meno alebo názov, sídlo, miesto podnikania a IČO subdodávateľa,
2. údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia,
2. čestné vyhlásenie, že navrhovaný subdodávateľ spĺňa, alebo najneskôr v čase plnenia rámcovej dohody bude spĺňať podmienky účasti týkajúce sa osobného postavenia podľa § 32 ods.1 zákona č. 343/2015 Z. z. o verejnom obstarávaní a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona č. 343/2015 Z. z. Kupujúci si splnenie týchto podmienok podľa zákona č. 343/2015 Z. z. u navrhovaného subdodávateľa overí na Úrade pre verejné obstarávanie, prípadne si vyžiada relevantné doklady od zhotoviteľa resp. navrhovaného subdodávateľa. Ak navrhovaný subdodávateľ v stanovenej lehote nebude spĺňať podmienky podľa zákona č. 343/2015 Z. z., kupujúci nebude akceptovať tohto subdodávateľa,
2. čestné vyhlásenie, že navrhovaný subdodávateľ, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon č. 315/2016 Z. z.“), spĺňa, alebo najneskôr v čase plnenia bude spĺňať, podmienku zápisu do registra partnerov verejného sektora podľa zákona č. 315/2016 Z. z. Kupujúci si splnenie podmienky podľa tohto zákona u navrhovaného subdodávateľa overí v Registri partnerov verejného sektora. Ak navrhovaný subdodávateľ v stanovenej lehote nebude spĺňať túto podmienku, kupujúci nebude akceptovať tohto subdodávateľa.
	Uvedené sa vzťahuje aj na subdodávateľa, ktorý nebol známy v čase uzavretia rámcovej dohody.
0. Zmluvné strany sa dohodli, že do rámcovej dohody budú formou dodatku doplnené údaje o všetkých nových subdodávateľoch, ktorých kupujúci akceptoval, v rozsahu obchodné meno alebo názov, sídlo, miesto podnikania a IČO subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
0. Predávajúci je povinný bezodkladne oznámiť kupujúcemu akúkoľvek zmenu údajov u subdodávateľov doplnených do rámcovej dohody v súlade s bodom 9.4. tejto rámcovej dohody a ak dôjde k takejto zmene počas trvania tejto rámcovej dohody, je predávajúci povinný písomne oznámiť kupujúcemu každú zmenu údajov o subdodávateľovi a to najneskôr 10 pracovných dní pred dňom, v ktorom má zmena subdodávateľa nastať.
0. Predávajúci zodpovedá za plnenie tejto rámcovej dohody tak, ako keby plnenie realizované na základe tejto rámcovej dohody realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

Článok X.
Zánik zmluvy

0. Túto dohodu je možné ukončiť:
1. písomnou dohodou zmluvných strán a to dňom uvedeným v takejto dohode; v dohode sa zároveň upravia nároky zmluvných strán vzniknuté na základe alebo v súvislosti s touto dohodou ,
1. písomným odstúpením,
1. písomnou výpoveďou.
0. Ktorákoľvek zmluvná strana môže túto zmluvu vypovedať aj bez udania dôvodu. Výpoveď musí byť písomná a výpovedná lehota je šesťdesiat (60) dní. Výpovedná lehota začína plynúť prvým dňom mesiaca, nasledujúceho po mesiaci, v ktorom bola výpoveď preukázateľne doručená druhej zmluvnej strane v písomnej podobe. 
0. Vypovedanie tejto dohody neovplyvňuje splnenie záväzkov oboch zmluvných strán, vyplývajúcich z konkrétnych objednávok, uzavretých na základe tejto dohody.
0. Kupujúci je oprávnený odstúpiť od tejto zmluvy v prípade, ak:
1. sa proti predávajúcemu začalo konkurzné konanie a reštrukturalizácia,
1. predávajúci vstúpil do likvidácie,
1. v čase uzavretia dohody existoval dôvod na vylúčenie predávajúceho pre nesplnenie podmienky účasti podľa § 32 ods. 1 písm. a) zákona č. 343/2015 Z. z.,
1. ak dohoda nemala byť uzavretá s predávajúci v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
1. subdodávateľ/subdodávatelia predávajúceho alebo predávajúci nebol/neboli v čase uzavretia dohody zapísaný v registri partnerov verejného sektora alebo ak bol/boli vymazaný/í z registra partnerov verejného sektora,
1. došlo  k  splneniu  zákonných  dôvodov  na  odstúpenie  od  dohody  ( najmä § 19 zákona
 č. 343/2015 Z. z.).
0. Kupujúci je oprávnený odstúpiť od tejto zmluvy aj bez predchádzajúceho písomnej výzvy na nápravu v prípade ak:  
1. predávajúci nesplnil dohodnutý časový harmonogram dodávok objednaného tovaru,
1. predávajúci porušil povinnosti uvedené v bodoch 9.1. až 9.6. tejto zmluvy,
1. predávajúci nesplnil zmluvné podmienky podľa bodu 5.10 tejto zmluvy,
1. kupujúci mal tri a viac oprávnených reklamácií k dodávke tovaru, a to:
· predávajúci porušil povinnosti vyplývajúce mu z článku IV. bodu 4.7. tejto zmluvy,
· predávajúci nedodal tovar v požadovanej kvalite.
1. pre predávajúceho sa stane plnenie tejto zmluvy úplne nemožným,
1. predávajúci porušil povinnosť odstrániť vady tovaru podľa čl. VII tejto zmluvy. 
0. Predávajúci je oprávnený odstúpiť od tejto zmluvy v prípade, ak je kupujúci v omeškaní s úhradou faktúry o viac ako šesťdesiat (60) dní po lehote jej splatnosti.
0. Odstúpenie musí byť druhej zmluvnej strane oznámené písomne, inak je neplatné a musí v ňom byť uvedený dôvod, pre ktorý zmluvná strana od dohody odstupuje. Odstúpenie nadobúda účinnosť dňom jeho doručenia druhej zmluvnej strane. Nároky zmluvných strán na náhradu škody nie sú odstúpením od tejto zmluvy dotknuté.






Článok XI
	                                                                   Sankcie



0.  V prípade, ak predávajúci nedodá tovar riadne a/alebo včas podľa tejto dohody, je kupujúci oprávnený požadovať od predávajúceho zaplatenie zmluvnej pokuty vo výške 0,05 % z ceny riadne a/alebo včas nedodaného tovaru, a to za každý aj začatý deň omeškania. 
11..2. V prípade, ak predávajúci nevybaví uplatnenú reklamáciu v dobe dohodnutej v článku IV. bod 4.6. tejto dohody, zaplatí kupujúcemu zmluvnú pokutu vo výške 0,03 % z ceny vadného plnenia, najmenej však 10,00 €, a to za každý aj začatý deň omeškania. 
11.3. V prípade, ak kupujúci neuhradí faktúru včas, je predávajúci oprávnený si od kupujúceho nárokovať úrok   z omeškania podľa § 369 ods. 2 Obchodného zákonníka.
11.4. Sankcie dohodnuté touto zmluvou hradí povinná zmluvná strana strane oprávnenej nezávisle na tom, či a v akej výške vznikne druhej zmluvnej strane škoda. Zmluvná pokuta sa nezapočítava na náhradu škody. 
11.5. Dohodnuté sankcie zaplatí povinná strana strane oprávnenej do 30 dní odo dňa ich písomného uplatnenia. Základom pre výpočet sankcií sú ceny s DPH.
     
Článok XII.
Doručovanie

12.1. 	Doručením sa rozumie prijatie zásielky zmluvnou stranou, ktorej bola adresovaná. Za deň doručenia písomnosti prostredníctvom pošty zasielanej ako doporučená zásielka sa považuje takisto deň,
1. v ktorý  sa dostala do dispozičnej sféry adresáta (t. j. kedy zamestnanec pošty na odbernom lístku vyznačil dátum uloženia zásielky, alebo adresát odmietol zásielku prevziať) alebo
1. v ktorý bola na nej zamestnancom pošty vyznačená poznámka, „adresát sa odsťahoval“, „adresát je neznámy“ alebo iná poznámka, ktorá znamená nedoručiteľnosť zásielky.
12.2. 	Písomnosti doručované e-mailom sa považujú za doručené v deň ich úspešného odoslania na príslušnú e-mailovú adresu, aj keď si ich druhá zmluvná strana neprečítala. Zmluvné strany sú povinné za účelom elektronického doručovania písomností ako aj ďalšej elektronickej komunikácie nastaviť v kontaktných e-mailových adresách automatické generovanie potvrdenia o doručení správy. Uvedené potvrdenie nemá vplyv na dohodnutý okamih doručenia. 
12.3. 	Zmluvné strany sú povinné navzájom si písomne oznámiť zmenu adresy na doručovanie a zmenu elektronickej adresy (e-mail) najneskôr v deň ich zmeny. Ak kupujúci alebo predávajúci v stanovenej lehote druhú stranu o zmene neinformuje, považuje sa doručenie písomností za riadne vykonané na poslednú známu adresu.

Článok XIII.
Záverečné ustanovenia

0. Táto rámcová dohoda sa uzatvára na dobu určitú, na obdobie 6 mesiacov odo dňa nadobudnutia jej účinnosti alebo do vyčerpania finančného limitu podľa toho, ktorá skutočnosť nastane skôr. Rámcová dohoda platí do 31.5.2027.
0. Táto dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so  zákonom č. 40/1964 Zb. Občiansky zákonník v znení neskorších predpisov. Táto dohoda je účinná od 1.12.2026.
0. Táto dohoda sa povinne zverejňuje v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. 
0. Zmeny v tejto dohode je možné vykonať len v súlade s § 18 zákona č. 343/2015 Z. z. Jednotlivé ustanovenia tejto dohody môžu byť menené, doplňované a rušené iba po predchádzajúcej dohode zmluvných strán, formou písomných, očíslovaných dodatkov k tejto dohode, podpísaných oprávnenými zástupcami obidvoch zmluvných strán. Všetky zmeny tejto dohody uvedené v dodatkoch  budú tvoriť jej neoddeliteľnú súčasť. 
0. Zmluvné strany sa dohodli, že zmeny kontaktných údajov ako sú sídlo, názov/obchodné meno zmluvných strán alebo ich organizačných zložiek a zmena oprávnených osôb zmluvných strán, nie sú zmenami podliehajúcimi súhlasu zmluvných strán. Zmluvná strana zmenu týchto kontaktných údajov bezodkladne oznámi druhej zmluvnej strane jednostranným písomným oznámením, podpísaným oprávneným zástupcom, a to na kontaktné adresy uvedené v čl. I. tejto dohody.
0. Právne vzťahy založené touto dohodou  sa riadia právnym poriadkom  Slovenskej republiky. Právne vzťahy touto dohodou zvlášť neupravené sa riadia príslušnými ustanoveniami zákona č. 343/2015 Z. z., Obchodného zákonníka  a súvisiacimi všeobecne záväznými právnymi predpismi Slovenskej republiky. Toto ustanovenie sa v rovnakom rozsahu vzťahuje aj na všetky akceptované objednávky uzavreté na základe tejto dohody. Zmluvné strany sa dohodli, že prípadné spory vyplývajúce z plnenia tejto dohody budú riešiť najprv dohodou alebo zmierom. 
0. Zmluvné strany vyhlasujú, že ich spôsobilosť a voľnosť uzatvoriť túto dohodu, ako aj spôsobilosť k súvisiacim právnym úkonom nie je žiadnym spôsobom obmedzená alebo vylúčená a zároveň vyhlasujú, že si túto zmluvu pred jej podpisom riadne a dôsledne prečítali, jej obsah je pre nich dostatočne určitý a zrozumiteľný a na znak súhlasu ju podpisujú.
0. Táto dohoda je vyhotovená v troch (3) rovnopisoch s platnosťou originálu, jeden (1) rovnopis dostane predávajúci a dva (2) rovnopisy dostane kupujúci.
0. Dohoda má nasledujúce prílohy, ktoré tvoria jej neoddeliteľnú súčasť:
Príloha č. 1:	Cenová ponuka 
Príloha č. 2:	Opis predmetu zákazky-špecifikácia
Príloha č. 3:          Štruktúrovaný rozpočet ceny 

   V                   dňa:                     	                                               V  Bratislave   dňa:

   Za predávajúceho:	                                         Za kupujúceho:


	........................................................		.......................................................
                                                                                                                             Mgr. Ján KŠIŇAN
                                                                                                                                        riaditeľ

